Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 466

b) válaszadás a vizsgakövetelmények alapján összeállított, előre kiadott tételsorokból húzott kérdésekre. D) esetén a szóbeli vizsga csak a vizsgakövetelmények alapján összeállított, előre kiadott tételsorok alapján kihúzott kérdésekre adott feleletekből áll. A szóbeli vizsga kérdéseit a III. pontban vizsgakövetelményként megadott témakörök mindegyikéből a szakképesítés szakmai követelményeiben megfogalmazott szintek figyelembevételével a képző intézmény állítja össze. A szóbeli tételsort, a vizsgát megelőzően 30 nappal a kijelölt vizsgabizottsági elnöknek meg kell küldeni és vele jóváhagyatni. A vizsgabizottság elnöke azt vizsgálja, hogy a kérdéssor tartalmilag és formailag megfelel-e a követelményeknek. A vizsgabizottság elnöke által javasolt változtatásokat végre kell hajtani. A vizsgakérdéseket vizsgázónként legalább két témacsoportból kell kiadni. A vizsgán semmiféle segédeszköz nem használható. A felkészülési idő: 20 perc. IV/4. A szakmai vizsga egyes részei alóli felmentés feltételei Az írásbeli vizsga I. része alól — a vizsgajegy beszámítása nélkül — felmentést kap a vizsgázó, ha legalább számítástechnikai szoftverüzemeltető, vagy annál magasabb, az Országos Képzési Jegyzékben szereplő számítástechnikai szakképesítő bizonyítvánnyal rendelkezik. A pénzügyminiszter 1/1998. (I. 12.) PM rendelete a pénzügyi szolgáltatások teljesítésének rendjéről a Magyar Államkincstárban szóló

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes